Eins og vanligt, so var annar dagurin minni hektiskur fyri Hvirluna. Børka kom væl úr blokkinum, og var fremst um fyrstu rim, hon fekk eitt aktivt bein í jørðina og fekk sostatt nógva ferð við sær inn yvir til næstu rim, og hetta helt áfram uppum allar rimarnar, við tí úrslitið at hon var nógv fremst á mál. Tíðin gjørdist 11,32 sek, sum er 1,38 sek skjótari enn hon hevur runnið teinin áður. Tað rakk til eitt broncumerkið í sterku kappingini. Vegna skaðan var avgjørt at geva avboð til longdarlop, og tí bleiv kúlustoyt síðsta greinin hjá Børku. Her legði hon varliga út við at stoyta 2,0 kg tungu kúluna út á smáðar sjey metrar. Í øðrum umfarið kom hon heilt út á 8,44 m, sum er næstan ein hálvan metur longri enn hon hevur stoytt kúluna áður. Tað er ongin ivi um at við nakað av rennivenjing er hon undir 30 sek á teininum. Gentur 15 ár Í løtuni stríðist Lý Høgnadóttir Mohr við skinnabeintsbetendilsi, og tí valdi hon at royna seg í kúlustoyti hesaferð. Hon legði út við at stoyta 3,0 kg tungu kúluna út á 6,65 m. Lý endaði sostatt við 6,65 m sum sítt besta. Hetta er tað longsta Lý hevur stoytt 3 kg kúluna innandura. Dreingir 16-17 ár Dánjal Dahl Ljósheim, sum var fyrsti maður í eldin leygardag, var eisini síðsti maður í eldin sunnudag. Hann helt tempo, og síðstu 50 m økti hann entá ferðina. Á máltalvuni vísti klokkan 56,51 sek, sum er góð seks sek skjótari enn hansara gamla innandura met, og fýra sek skjótari enn hann megnaði at renna sama tein fyri hálvum árið síðani á Tórsbreyt. Úrslitið rakk til eitt broncumerki. Við tíðini 27,68 sek rann hon teinin 0,35 sek skjótari enn hon gjørdi í somu kapping í 2016. Úrslitið var eisini undir kravinum til talentbólkin hjá FÍF. Marita Káradóttir Petersen, royndi seg við 4,0 kg tungu kúluni. Komandi vikur ferð uppbygging til kappingarnar í summar í gongd.